CELEX: C2007/170/27
Language: el
Date: 2007-07-21 00:00:00
Title: Υπόθεση C-248/07: Αίτηση για την έκδοση προδικαστικής αποφάσεως, την οποία υπέβαλε το Hof van beroep te Antwerpen στις 23 Μαΐου 2007 — Trespa International B.V. κατά Nova Haven-en Vervoerbedrijf N.V. και Meadwestvaco Europe B.V.B.A.

21.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 170/15
            
         Αίτηση για την έκδοση προδικαστικής αποφάσεως, την οποία υπέβαλε το Hof van beroep te Antwerpen στις 23 Μαΐου 2007 — Trespa International B.V. κατά Nova Haven-en Vervoerbedrijf N.V. και Meadwestvaco Europe B.V.B.A.
   (Υπόθεση C-248/07)
   (2007/C 170/27)
   Γλώσσα διαδικασίας: η ολλανδική
   Αιτούν δικαστήριο
   Hof van beroep te Antwerpen
   Διάδικοι στην υπόθεση της κύριας δίκης
   
      Εφεσείουσα: Trespa International B.V.
   
      Εφεσίβλητες: Nova Haven-en Vervoerbedrijf N.V. και Meadwestvaco B.V.B.A..
   Προδικαστικά ερωτήματα
   
               1)
            
            
               Ποιος, κατά το άρθρο 291 των διατάξεων εφαρμογής του κοινοτικού τελωνειακού κώδικα (1), όπως ίσχυε κατά το χρονικό διάστημα από 1ης Ιουλίου 1997 έως 15 Μαΐου 1998, νοείται ως το πρόσωπο που εισάγει το εμπόρευμα, το ίδιο ή μέσω αντιπροσώπου, με σκοπό να το θέσει σε ελεύθερη κυκλοφορία: ο τελωνειακός πράκτορας επίσης ο οποίος προβαίνει στη διασάφηση ιδίω ονόματι και για ίδιο λογαριασμό ή αντιθέτως μόνον ο εισαγωγέας για τον οποίο προορίζονται τα εμπορεύματα;
            
         
               2)
            
            
               Υφίσταται εκχώρηση εμπορευμάτων στο εσωτερικό της Κοινότητας κατά την έννοια του άρθρου 297 ή αντιστοίχως του άρθρου 1Α, όταν τα εμπορεύματα εισάγονται στην Ευρωπαϊκή Ένωση από την Αμβέρσα και εξάγονται κατόπιν στις Κάτω Χώρες, ή πρέπει σ' αυτή την περίπτωση το κατά το άρθρο 291 των διατάξεων εφαρμογής του κοινοτικού τελωνειακού κώδικα, όπως ίσχυε κατά το χρονικό διάστημα από 1ης Ιουλίου 1997 έως 15 Μαΐου 1998, πρόσωπο να έχει στην κατοχή του την κατά την έννοια αυτού του άρθρου άδεια;
            
         
               3)
            
            
               Νοείται ως «εκδοχέας» στο άρθρο 297 των διατάξεων εφαρμογής του κοινοτικού τελωνειακού κώδικα, όπως ίσχυε κατά το χρονικό διάστημα από 1ης Ιουλίου 1997 έως 15 Μαΐου 1998, ο τελωνειακός πράκτορας, ο οποίος εκτελωνίζει σε κράτος μέλος της Ευρωπαϊκής Ενώσεως για λογαριασμό του τελικού εισαγωγέα τα προερχόμενα από χώρες εκτός της Κοινότητας εμπορεύματα;
            
         
      (1)  Κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (ΕΕ L 253, σ. 1).